el ze un servisio de streaming muzegałe zviłupà da YouTube; el fornise na intarfasa parsonałizada pa'l servisio orientà a'l streaming muzegałe, consentìndoghe ai utenti de sfojar video muzegałi so YouTube in baze ai zènari, playlist e conseji. El servisio el ofre anca un łiveło premium, che consente ła riprodusion sensa publisità, ła riprodusion in background soło audio e 'l descargo par ła riprodusion offline. Sti vantaji a l'abonamento i ze ofrìi anca ai abonài de Google Play Musica e YouTube Premium. A partir da marso 2019, l'app ła ze desponibiłe in 43 paezi: Arzentina, Austrałia, Austria, Belzo, Bołivia, Braziłe, Canada, Ciłe, Cołonbia, Danemarca, Repùblega Domenegana, Ecuador, El Salvador, Finlandia, Fransa, Zarmània, Guatemała, Honduras, India, Irlanda, Itałia, Japon, Łusenburgo, Mèsego, Paezi Basi, Nova Zełanda, Nicaragua, Norvezia, Panama, Paraguay, Perù, Portogało, Rusia, Sudàfrega, Corea del Sud, Spanja, Svesia, Svisara, Ucraina, Renjo Unìo, Stati Unìi e Uruguay. L'app YouTube Music ła ze stà prezentada a otobre 2015 e rełasada el meze drìo, In Braziłe ła ze stà rełasà inte'l setenbre 2018; ła só usìda ła ze stà conpanjà da ła prezentasion de YouTube Premium, un servisio in abonamento pì anpio che coèrze l'intiera piataforam YouTube, incluza l'app Music. Anca e ridondante a Google ezistente Google Play Music, un servisio de abonamento de aceso a tuti, l'aplegasion ła ze projetà par i utenti che consuma prevałentemente mùzega traverso YouTube. El 17 de majo 2018, YouTube el ga anuncià na nova varsion del servisio YouTube Music, tra cui un desktop player bazà so'l web e na app mobile rinovà, conseji pì dinàmeghi bazà so vari fatori e l'uzo de ła tecnołozìa de Google par l'intełijensa artifisałe par sercar canson bazàe so testi e descrision. In zonta, YouTube Music el ze deventà un servisio de abonamento separà , ofrìndo streaming sensa publisità e in background/solo audio e download par ła riprodusion offline, par contenjùi muzegałi so YouTube. I vantaji del servisio i continuarà a èsar desponibiłi come parte del za ezistente YouTube Premium e i abonai a Google Play Music Unlimited. L'abonamento a YouTube Music el ga un preso in łinea co i só concorenti a € 9,99 al meze; el preso de YouTube Premium el ze stà contenporaneamente aumentà a € 11,99 par i novi abonai. El servisio al prensìpio el funsionarà in parałeło co Google Play Music, ma el product manager Elias Román el ga dichiarà che i utenti de Google Play Music a ła fin i migrarà so YouTube Music na volta razonzesta ła parità de funsion co Google Play Music . El product manager de YouTube Music, T. Jay Fowler, el ga dichiarà che łe cołesion, łe playlist e łe prefarense łe sarìa stà migràe. El 14 de novenbre 2018, YouTube Music el se ga spandesto in sete novi paezi, tra cui Ciłe, Cołonbia, Japon, Perù, Portogało, Svisara e Ucraina. Inte'l 2018, YouTube Music el ga razonzesto arcuanti acordi de sponsorizasion co Dick Clark Productions par servir come partner par i só spesiałi tełevizivi e i American Music Awards. L'app ła ghe parmete ai utenti de navegar e trazmetar in streaming tuti i video orientai a ła mùzega so YouTube. Ła disponibiłità de mùzega ła include tante de łe usìde dei artisti tradisionałi e ła se estende a calsiase video clasifegà come mùzega so'l servisio YouTube. Łe canson łe pol èsar riproduzeste tramite i só video muzegałi, ove posibiłe.